text: সঙ্গীতানুষ্ঠানে যোগ দিতে গিয়ে সড়ক দুর্ঘটনায় নিহত ২ শিল্পী | 627958|| Bangladesh Pratidin
  সঙ্গীতানুষ্ঠানে যোগ দিতে গিয়ে সড়ক দুর্ঘটনায় নিহত ২ শিল্পী
  প্রকাশ : ১৩ মার্চ, ২০২১ ১২:৩৫
  আপডেট : ১৩ মার্চ, ২০২১ ১৩:১১
  চট্টগ্রামের মিরসরাইয়ে সড়ক দুর্ঘটনায় দুই যন্ত্রশিল্পী নিহত হয়েছেন। শনিবার ভোরে মিরসরাই উপজেলার সোনা পাহাড় এলাকায় ঢাকা-চট্টগ্রাম মহাসড়কে মাইক্রোবাস ও লরির সংঘর্ষে তারা নিহত হন। নিহতরা হলেন পার্থ প্রতীম গুহ (৫০) ও হানিফ আহমেদ (৪১)।
  এই দুর্ঘটনায় আহত হয়েছে আরও ছয়জন। আহতদের মধ্যে চার জনের নাম জানা গেছে। তারা হলেন- বিউটি, নন্দন চৌধুরী, পাপ্পু, লুৎফর।
  হাইওয়ে পুলিশ জোরারগঞ্জ ফাঁড়ির এসআই মো. ইসহাক গণমাধ্যমকে জানান, হতাহতরা সবাই একটি সঙ্গীতানুষ্ঠানে যোগ দিতে ঢাকা থেকে কক্সবাজার যাচ্ছিলেন। সোনাপাহাড় এলাকায় একটি লরি ইউ টার্ন করতে গিয়ে সামনে চলে যায়। এ সময় বিপরীত দিক থেকে আসা সঙ্গীত ও যন্ত্রশিল্পীদের বহনকারী মাইক্রোবাসের সাথে সংঘর্ষ হয়।